קפטן פנטסטיק (באנגלית: Captain Fantastic) הוא סרט דרמה קומית אמריקאי משנת 2016 שכתב וביים מאט רוס ובו מככב ויגו מורטנסן. הסיפור מתמקד במשפחה שנסיבות טראגיות כופות עליה להשתלב בחברה האמריקאית המודרנית, לאחר שבמשך עשר שנים חיה בבידוד.
הקרנת הבכורה העולמית של הסרט התקיימה בפסטיבל סאנדנס ב-23 בינואר 2016.‏ הסרט הוקרן במסגרת "Un Certain Regard" בפסטיבל הקולנוע בקאן. הסרט יצא לאקרנים באופן רשמי ב-8 ביולי 2016 על ידי חברת ההפצה "Bleecker Street".‏ הסרט נבחר על ידי National Board of Review כאחד מעשרת הסרטים העצמאיים הטובים של 2016.‏ ויגו מורטנסן היה מועמד לפרס גלובוס הזהב בקטגוריית השחקן הטוב ביותר - סרט דרמה, לפרס באפט"א לקולנוע עבור השחקן הטוב ביותר בתפקיד ראשי ולפרס אוסקר לשחקן הטוב ביותר בטקס פרסי אוסקר ה-89‏.
בן קאש (ויגו מורטנסן), אשתו לסלי (טרין מילר) וששת ילדיהם, בודוון (ג'ורג' מק'קיי), קיילר (סמנתה איסלר), וספיר (אנליז באסו), רליאן (ניקולאס המילטון), סז'ה (שרי קרוקס) ונאי (צ'ארלי שוטוול), חיים בחיק הטבע של מדינת וושינגטון. בן ולסלי מאוכזבים מן הקפיטליזם ומאורח החיים האמריקאי, ובחרו להנחיל לילדיהם כישורי הישרדות, השקפות עולם של שמאל רדיקלי ופילוסופיה - לחנך אותם לחשוב בצורה ביקורתית, להכשיר אותם להיות עצמאיים, בכושר גופני, ללא שימוש בטכנולוגיה, תוך הוכחת היופי של הקיום עם הטבע, ולחגוג את "יום נועם חומסקי" במקום את חג המולד.
לסלי, הסובלת מהפרעה דו-קוטבית, מתאשפזת בבית חולים אך בסופו של דבר מתאבדת. בן מגלה כי חותנו ג'ק (פרנק לנגלה) מתכנן לקיים לבתו היחידה טקסי הלוויה וקבורה מסורתיים על פי הנצרות, בניגוד לרצונותיה של לסלי שהייתה בודהיסטית ורצתה שגופתה תישרף. בן וג'ק מתווכחים בשיחה טלפונית, שמסתיימת באיומו של ג'ק כי בן ייעצר, אם יגיע להלוויה. בתחילה, בן מחליט שלא לנסוע ומונע גם מילדיו מלעשות זאת, אבל בסופו של דבר הוא משנה את דעתו, ויוצא יחד עם ילדיו למסע אל מחוץ לשממה בה הם מתגוררים, ברכב המשפחתי - אוטובוס בשם "סטיב".
המשפחה מתארחת לזמן קצר בבית משפחתה של הארפר (קתרין האן), אחותו של בן. היא ובעלה דייב (סטיב זאן) מנסים לשכנע את בן שילדיו צריכים ללמוד בבית ספר כדי לקבל חינוך מסורתי; בן טוען שילדיו משכילים יותר מהילדים של הארפר. בן מגיע להלווייתו של לסלי עם ילדיו וקורא את צוואתה, המנחה את משפחתה לשרוף את גופתה ולהשליך את האפר שלה בשירותים. בתגובה, ג'ק מורה לזוג מאבטחים ללוות בכוח את בן אל מחוץ לכנסייה.
הילדים של בן מתחילים גם הם לפקפק בכישורי ההורות של אביהם. רליאן מאשים את בן במותה של לסלי, ובודוון מטיח בפניו שלא הנחיל לו כישורים מתאימים לעולם האמיתי. בודוון מראה לאביו מכתבי קבלה לכל הקולג'ים האמריקאיים היוקרתיים מליגת הקיסוס, שלסלי עזרה לו להירשם אליהם. רליאן מודיע לאביו שהוא רוצה לחיות עם סבתו וסבו, שמודיע לו כי פנה לעורך דין על מנת לקבל משמורת חוקית על הילדים. כאשר וספיר מנסה לטפס אל תוך חלון, על מנת "לשחרר" את רליאן מביתם של הסבים שלו, היא נופלת מהגג ונחבטת בראשה. בן, המום ואשם, מאפשר לג'ק לקחת את ילדיו. הילדים והסבים מתחבבים זה על זה במהרה, אולם כאשר בן עוזב, הילדים מתחבאים בתוך האוטובוס, על מנת לשוב עם אביהם לביתם.
הילדים משכנעים את אביהם לכבד את רצונה של לסלי, ויחד הם מוציאים מן האדמה את ארון הקבורה שלה, שורפים את גופתה במדורה ומפזרים את אפרה בשירותים של נמל תעופה. בודוון נפרד ממשפחתו, על מנת לנסוע לנמיביה ולמצוא את מקומו בעולם, בעוד שאר בני המשפחה מתיישבים בחווה חקלאית. בסצנת הסיום של הסרט נראית המשפחה יושבת מסביב לשולחן המטבח, מחכה שאוטובוס ההסעה לבית הספר יגיע.
מאט רוס החל לפתח את הרעיון של הסרט כאשר החל לפקפק בבחירות שלו ושל אשתו כהורים. הוא שאל את עצמו מה היה קורה אילו הוא היה "נוכח לחלוטין" בחייו של ילדיו, תוך שהוא מציין שהטכנולוגיה המודרנית הפכה זאת לבלתי אפשרי. במהלך יצירת הסרט, רוס שילב בו קטעים אוטוביוגרפיים מחייו, ובפרט - את האופן שבו גדל ב-"קהילה עם אורח-חיים אלטרנטיבי", לדבריו.
ויגו מורטנסן לוהק בפברואר 2014.‏ בחודש יוני הוכרז כי גם ג'ורג' מק'קיי, אנאלייז באסו, סמנתה איסלר, ניקולס המילטון, שרי קרוקס וצ'רלי שוטוול לוהקו לסרט. מרבית יתר חברי צוות השחקנים הצטרפו במהלך יולי-אוגוסט שלאחר מכן.
שלב הצילומים העיקרי של הסרט החל ביולי 2014, במערב וושינגטון.
הסרט הכניס 5.9 מיליון דולר בארצות הברית ובקנדה ועוד 9 מיליון דולר בשאר העולם, כך שסך ההכנסות של הסרט היו 14.9 מיליון דולר ברחבי העולם.
באתר ביקורות הסרטים Rotten Tomatoes, הסרט קיבל דירוג של 83%, על פי 185 חוות דעת, עם ממוצע משוקלל של 7.1 מתוך 10. על פי דעת הקונצנזוס המופיעה באתר, "הנושאים מעוררי המחשבה של Captain Fantastic - והופעתו המרתקת של ויגו מורטנסן - מתווספים לדרמה משפחתית שמעל לממוצע עם תפניות בלתי צפויות". באתר Metacritic, הסרט קיבל 72 נקודות מתוך 100, בהתבסס על דעות של 36 מבקרים עם "ביקורות חיוביות בדרך כלל". הסרט זכה למחיאות כפיים של כעשר דקות בקאן.
אלונס דורלדה (TheWrap) העניקה לסרט ביקורת חיובית, וכתבה: "הסרט באמת שייך למורטנסן, שמאפשר לבן להיות מרגיז, יהיר וחסר סבלנות אבל גם חם, אוהב ואכפתי. הוא אבא קשוח אבל מוערץ, אלמן מתאבל, שמתעקש למלא את משאלותיה האחרונות של אשתו המנוחה, ומורטנסן משחק את כל הדקויות האלו ועוד בעדינות ובחן". גם פיטר דברוג' מוראייטי העניק לסרט ביקורת חיובית, וכתב כי בסרט ישנן "חצי תריסר שחקנים צעירים בהופעות מרשימות, לצד תפקיד ראשי שמנצל היטב את רוחו הרגישה והרגועה של מורטנסן ... קפטן פנטסטיק מתברג בקלות בראש רשימת הסרטים המלוטשים ביותר שפסטיבל סאנדנס מציע השנה".
אחת הביקורות השליליות המעטות הייתה של פיטר ברדשו מ-"הגרדיאן". "יש ניחוח של זיוף בסרט העלוב והמעייף הזה, מלא במשברים רגשיים מאולצים ... וסוף סנטימנטלי ולא ראוי. זוהי גרסה דלת-קלוריות של סרטו של פיטר ויר משנת 1986, "מפרץ מוסקיטו", בכיכובו של מישהו שהוא במהותו שילוב בין צ'ארלס מנסון לבין קפטן פון טראפ".
^ "Captain Fantastic – PowerGrind". The Wrap. בדיקה אחרונה ב-3 באפריל 2017.
^ 2.0 2.1 "Captain Fantastic (2016)". The Numbers. Nash Information Services, LLC. בדיקה אחרונה ב-30 במרץ 2017.
^ "Sundance Institute Completes Feature Film Lineup For 2016 Sundance Film Festival". sundance.org. 7 בדצמבר 2015. בדיקה אחרונה ב-13 בפברואר 2016.
^ "2016 Cannes Film Festival Announces Lineup". IndieWire. בדיקה אחרונה ב-14 באפריל 2016.
^ "Cannes 2016: Film Festival Unveils Official Selection Lineup". Variety. בדיקה אחרונה ב-14 באפריל 2016.
^ Penderson, Erik (4 בפברואר 2016). "‘Captain Fantastic’ Gets Summer Release From Bleecker Street". Deadline.com. בדיקה אחרונה ב-13 בפברואר 2016.
^ 8.0 8.1 "Golden Globes 2017: The Complete List of Nominations". The Hollywood Reporter. 12 בדצמבר 2016. בדיקה אחרונה ב-12 בדצמבר 2016.
^ "Oscar Nominations 2017: Viggo Mortensen on 'Captain Fantastic' Nod". abcnews.go.com. 24 בינואר 2017. בדיקה אחרונה ב-24 בינואר 2017.
^ 10.0 10.1 Tedder, Michael. "This Silicon Valley Actor Made One of the Strangest and Most Beautiful Films of the Summer". Esquire. בדיקה אחרונה ב-21 בנובמבר 2016.
^ Yamato (27 ביוני 2014). "Viggo Mortensen Starrer ‘Captain Fantastic’ Adds Cast Of Youngsters". Jen. בדיקה אחרונה ב-13 בפברואר 2016.
^ Fleming Jr., Mike (18 ביולי 2014). "Frank Langella To Star With Viggo Mortensen In ‘Captain Fantastic’". Deadline.com. בדיקה אחרונה ב-13 בפברואר 2016.
^ Tartaglione, Nancy (4 באוגוסט 2014). "‘Captain Fantastic’ Enlists More Cast As eOne Boards Viggo Mortensen Pic". Deadline.com. בדיקה אחרונה ב-13 בפברואר 2016.
^ Keary, Polly (22 ביולי 2014). "Viggo Mortensen filming in upper Sky Valley". MonroeMonitor.com. בדיקה אחרונה ב-13 בפברואר 2016.
^ Nancy Tartaglione. "eOne Takes International On Captain Fantastic, Zahn, Hahn, Pyle, Moriarty Join Film | Deadline". deadline.com. בדיקה אחרונה ב-15 במרץ 2016.
^ McClintock, Pamela (13 באוגוסט 2014). "Toronto: Former Focus Co-CEO Andrew Karpen Launches New Distribution Company". TheHollywoodReporter.com. בדיקה אחרונה ב-13 בפברואר 2016.
^ "Captain Fantastic". Sundance.org. בדיקה אחרונה ב-13 בפברואר 2016.
^ הסרט שודר במסגרת "Un Ungar Regard" בפסטיבל הסרטים של קאן 2016, בה מאט רוס זכה בפרס הבמאי הטוב ביותר.‘Olli Mäki,’ ‘Captain Fantastic’ Win Big in Un Certain Regard at Cannes.
^ "Captain Fantastic (2016)". Rotten Tomatoes. Fandango. בדיקה אחרונה ב-30 במרץ 2017.
^ "Captain Fantastic Reviews". Metacritic. CBS Interactive. בדיקה אחרונה ב-29 ביולי 2016.
^ Duralde, Alonso (24 בינואר 2016). "Captain Fantastic’ Sundance Review: Viggo Mortensen Raises an Off-the-Grid Family in This Touching Dramedy". TheWrap. בדיקה אחרונה ב-13 בפברואר 2016.
^ Debrudge, Peter (23 בינואר 2016). "Sundance Film Review 'Captain Fantastic'". Variety. בדיקה אחרונה ב-13 בפברואר 2016.
^ Rahman, Abid (15 בדצמבר 2016). "Denzel Washington's 'Fences' Leads Nominations for AARP's Movies for Grownups Awards". The Hollywood Reporter. בדיקה אחרונה ב-26 בדצמבר 2016.
^ Nordyke, Kimberly (24 בינואר 2017). "Oscars: 'La La Land' Ties Record With 14 Nominations". The Hollywood Reporter. בדיקה אחרונה ב-24 בינואר 2017.
^ Ritman, Alex (9 בינואר 2017). "BAFTA Awards: 'La La Land' Leads Nominations". The Hollywood Reporter. בדיקה אחרונה ב-10 בינואר 2017.
^ Tschorn, Adam. "'La La Land,' 'Hidden Figures,' 'Nocturnal Animals,' 'The Crown' among nominees for Costume Designers Guild Awards". latimes.com. בדיקה אחרונה ב-12 בינואר 2017.
^ Kilday, Gregg (12 בינואר 2017). "'Moonlight' Leads Gay and Lesbian Entertainment Critics' Dorian Award Nominations". The Hollywood Reporter. בדיקה אחרונה ב-16 בינואר 2017.
^ Moore, William (17 בנובמבר 2016). "Evening Standard British Film Awards - The Longlist". London Evening Standard. בדיקה אחרונה ב-29 בנובמבר 2016.
^ "‘MOONLIGHT’ LEADS 2016 FLORIDA FILM CRITICS AWARDS NOMINATIONS". Florida Film Critics Circle. 21 בדצמבר 2016. בדיקה אחרונה ב-21 בדצמבר 2016.
^ Warren, Matt (22 בנובמבר 2016). "2017 Film Independent Spirit Awards Nominations Announced!". Independent Spirit Awards. בדיקה אחרונה ב-22 בנובמבר 2016.
^ Greene, Steve (19 בדצמבר 2016). "2016 IndieWire Critics Poll: Full List of Results". IndieWire. בדיקה אחרונה ב-27 בדצמבר 2016.
^ Petski, Denise (11 בינואר 2017). "‘Fantastic Beasts’, ‘La La Land’ Among Make-Up Artists & Hair Stylists Guild Awards Nominees". Deadline (באנגלית). בדיקה אחרונה ב-11 בינואר 2017.
^ "20th Annual Online Film Critics Society Awards Nominations". Online Film Critics Society. 27 בדצמבר 2016. בדיקה אחרונה ב-27 בדצמבר 2016.
^ "San Diego Film Critics Society’s 2016 Award Winners". 12 בדצמבר 2016. בדיקה אחרונה ב-12 בדצמבר 2016.
^ תיקו עם אנדרו גארפילד ("הסרבן").
^ "SAG Awards 2017: The Complete List of Nominations". The Hollywood Reporter. 14 בדצמבר 2016. בדיקה אחרונה ב-14 בדצמבר 2016.
אוחזר מתוך "https://he.wikipedia.org/w/index.php?title=קפטן_פנטסטיק&oldid=25951725"
דף זה נערך לאחרונה ב־21:21, 21 ביולי 2019.